
Ministru kabineta rīkojums Nr. 800
Rīgā 2025. gada 10. decembrī (prot. Nr. 51 12. §)
Par nekustamā īpašuma "Lielapguldes Staļļi" Naudītes pagastā, Dobeles novadā, pārņemšanu valsts īpašumā Finanšu ministrijas valdījumā un pārdošanu
· 1. Ņemot vērā, ka nekustamais īpašums "Lielapguldes Staļļi" (nekustamā īpašuma kadastra Nr. 4680 004 0040) – zemes vienība (zemes vienības kadastra apzīmējums 4680 004 0035) 2,51 ha platībā un trīs būves (būvju kadastra apzīmējumi 4680 004 0005 001, 4680 004 0005 002 un 4680 004 0005 003) – Naudītes pagastā, Dobeles novadā (turpmāk – nekustamais īpašums), kas izveidots Dobeles novada pašvaldībai īpašumā nodotā nekustamā īpašuma "Lielapgulde" (nekustamā īpašuma kadastra Nr. 4680 004 0004) Naudītes pagastā, Dobeles novadā, sadales rezultātā, vairs netiek izmantots Ministru kabineta 2013. gada 16. jūlija rīkojuma Nr. 322 "Par Apguldes Profesionālās vidusskolas reorganizāciju" 6. punktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt nekustamo īpašumu bez atlīdzības valsts īpašumā un nodot Finanšu ministrijas valdījumā.
· 2. Finanšu ministrijai pārņemt no Dobeles novada pašvaldības nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot nekustamo īpašumu izsolē.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

